钦定古今图书集成/历象汇编/庶征典/第074卷 > 《管窥辑要》 > 南齐
## 钦定古今图书集成/历象汇编/庶征典/第074卷 > 《管窥辑要》 > 南齐

### 高帝建元元年十月雷电

按《南齐书高帝本纪》不载。　按《五行志》，“建元元年十
月壬午夜，电光因雷鸣。十月庚戌，电光有顷，雷鸣久
而止。”

《建元二年》闰六月丙戌，戊夜，震电。

按《南齐书高帝本纪》。不载。　按《五行志》云云。

建元四年，雷震安昌殿。

按《南齐书高帝本纪》。不载　按《五行志》。“四年五月五
日。雨雹暗都。雷震于乐游安昌殿。电火焚荡尽。”

### 武帝永明元年冬雷

按《南史齐武帝本纪》，“永明元年十一月己卯，雷永明五年正月，雷。”

按《南齐书武帝本纪》。不载。　按《五行志》。“五年正月戊
申夜。西北雷声。”

永明六年十月，雷。

按《南齐书武帝本纪》。不载　按《五行志》。“六年十月甲
申。夜阴。细雨。始闻雷鸣于西北上。”

永明七年正月，雷。

按《南齐书。武帝本纪》。不载。　按《五行志》。“七年正月甲
子。夜阴雷鸣西南坤宫，隆隆一声而止。”

永明八年正月，雷又震保林寺。

按《南齐书武帝本纪》，不载。　按《五行志》，“八年正月庚
戌夜，雷起坎宫水门，其音隆隆，一声而止。”　又按志，
八年四月六日，雷震会稽山阴恒山保林寺。刹上四
破电火烧塔下佛面窗户不异也。

永明九年二月，雷电。

按《南齐书。武帝本纪》。不载。　按《五行志》。“九年二月丙
子。西北有电光。因闻雷声隆隆。仍续十声而止。”
永明十年春冬俱雷。

按《南齐书武帝本纪》，不载。　按《五行志》，“十年二月庚
戌夜，南方有电光，因闻雷声隆隆相续，丁亥止。十月
庚子，雷电起西北，十一月丁丑，西南有光，因闻雷声
隐隐，再声而止，西南坤户。十二月甲申，阴雨，有电光，
因闻西南及西北上雷鸣频续三声。丙申夜，闻西北
上雷频续二声。辛亥，雷雨。”

永明十一年三月，雷震竟陵王子良东斋，又雷震东
南门。

按《南齐书武帝本纪》，不载。　按《五行志》：“十一年三月，
震于东斋，栋崩。左右密欲治缮。竟陵王子良曰：‘此岂
可治？留之志吾过，且旌天之爱我也’。”明年，子良薨。
又按志，“永明中，雷震东宫南门，无所伤毁，杀食官一
人。”